Nr.21014/6.12.2024
REFERAT DE APROBARE

	Subsemnatul Dincă Florin Ionuţ, primar al oraşului Boldeşti-Scăeni, supun spre analiză şi aprobare Consiliului Local “Proiectul de Hotărâre privind organizarea „Târgului de Crăciun 2024”.
În baza OUG nr. 57/2019 privind Codul administrativ, cu modificările şi completările ulterioare, vă prezint următoarele:
Organizarea „Târgului de Crăciun 2024” se constituie într-un proiect cultural care va aduce magia sărbătorilor de iarnă şi în rândul populaţiei din oraşul Boldeşti-Scăeni.
Propun organizarea „Târgului de Crăciun 2024” în perioada 16-24 decembrie 2024 pe Aleea Clubului, pe terenul proprietate publică a oraşului.
Pentru buna organizare a târgului este necesar a fi constiuită o comisie de organizare care va asigura repartizarea agenţilor economici, potrivit obiectului de activitate specific. 
Orarul de funcţionare zilnic va fi  cuprins între orele 10,00-22,00, iar muzica ambientală va fi specifică sărbătorilor de iarnă.
Taxa pentru ocuparea terenurilor cu construcţii provizorii şi taxa pentru desfacerea de produse se vor fi achita  în cuantumul aprobat prin Hotărârea Consiliului Local nr.  190/19.12.2023 privind stabilirea nivelurilor impozitelor şi taxelor locale pentru anul 2024 şi se fac venit la bugetul local.
	
		Faţă de cele expuse, propun următoarele: 

- aprobarea organizării în perioada 16-24.12.2024 a „Târgului de Crăciun 2024”, pe Aleea Clubului;
- orarul de funcţionare zilnic va fi  cuprins între orele 10,00-22,00;
-    aprobarea componenţei comisiei de organizare a festivalului.
	În speranţa aprobării proiectului de hotărâre mai sus menţionat, vă mulţumesc anticipat !

PRIMAR,
DINCĂ FLORIN IONUŢ

